hippocrates-et-corpus-hippocraticum.de-mulierum-affectibus-iiii 2.113
113 . Ῥόος ἐρυθρός · ῥέει τοιόνδε οἷον αἷμα νεοσφαγέος , καὶ θρομβία διαλάμποντα , ἄλλοτε δὲ καὶ ῥόον ἐρυθρὸν ἐκβράσσει , καὶ ἡ γαστὴρ ἡ νειαίρη ἐπαίρεται , καὶ λεπτύνεται , καὶ νηπελεῖ , καὶ σκληρύνεται , καὶ ἀλγέει ψαυομένη ὡς ἕλκεος , καὶ πῦρ ἔχει καὶ βρυγμός · ὀδύνη τε ἐς αὐτὰ τὰ αἰδοῖα καὶ τὸ ἐπίσειον καὶ ἐς τὸν κενεῶνα καὶ τὰς ἰξύας καὶ τένοντα καὶ κοιλίην καὶ στῆθος , καὶ τὰς ὠμοπλάτας καὶ τἄλλα πάντα ἀλγέει , καὶ ἀδυναμίη καὶ ὀλιγοψυχίη ἔχει , καὶ ὁ χρὼς τρέπεται . Καταρχὰς τῆς νούσου τάδε ἐπιλαμβάνει · ἢν δὲ μηκύνῃ , ταῦτα πάντα ἐπὶ μᾶλλον ἀνθέει , καὶ δῆλος ἡ νοῦσος , καὶ τὰ κοῖλα ἐπανίσταται , καὶ οἱ πόδες οἰδέουσιν . Ἡ δὲ νοῦσος λάζεται ἐκ τόκου μάλιστα , ἤν τι ἐν αὐτέῃ διακναισθὲν μὴ ἴῃ , ἄλλ’ ἐνσαπῇ τε καὶ τρυχωθῇ τὸ ἔμβρυον . Ταύτῃ κατ’ ἀργὰς ἢν ἐπιτυγχάνῃς , σπόγγον κατατέγγοντα προστιθέναι ὁκόταν ᾖ ὀδύνη , καὶ ὀθόνιον λεῖον μαλθακὸν κνηστὸν ὕδατι τέγγοντα ψυχρῷ ἐπὶ τὴν γαστέρα ἐπιβάλλειν , καὶ ὕδατι ψυχρῷ καταχεῖν , καὶ τὴν κλίνην ἀπὸ τῶν ποδῶν ὑψηλοτέρην εἶναι , καὶ στορέσαι ὧδε · καὶ τῶν γυναικείων πειρώμενος , ὅ τι ἂν μᾶλλον προσίηται πιπίσκειν · τοῦ σελίνου τὸν καρπὸν κόψαι καὶ φῶσαι σήσαντα , καὶ ἐρύσιμον ὡσαύτως καὶ μήκωνος καρπὸν ξὺν ἀλφίτοισι σήσας , καὶ κνίδης καρπὸν ὡσαύτως · καὶ τῆς ψώρας τῆς ἀπὸ ἐλαίης , καὶ κικίδα , καὶ πήγανον , καὶ ὀρίγανον , καὶ γλήχωνα ἐν ἀλφίτοισι σῆσαι καὶ φυρῆσαι , καὶ κρίμνα ἀπ’ ἀλφίτων ἁδρὰ φῶξαι , καὶ πύανα καταλέσας , καὶ τυρὸν αἴγειον περιξύσας τὸ αἶσχος , τῶν μὲν ἄλλων ἴσον ἑκάστου μίσγε , ὀριγάνου δὲ καὶ πηγάνου καὶ ψώρας καὶ κικίδος ἥμισυ , ταῦτα πίνειν νῆστιν πρωῒ πρὸ τῆς κινήσιος · κιρνάναι δὲ χρὴ καὶ ἐς χρῆσιν · ἢν δριμέα ἴῃ , καὶ κυκεῶνα διδόναι , ἓν μὲν τοῦ φαρμάκου μέρος ἔστω , ἓν δὲ τοῦ τυροῦ , ἓν δὲ τῶν ἀλφίτων · ἐς ἑσπέρην δὲ τοῦ μέλιτος ξυμμίσγοντα πιπίσκειν . Καὶ ἄχρι μὲν ἐν ἀρχῇ ἔχηται τῇ νούσῳ , καὶ τὸ αἷμα συχνὸν ἴῃ , καὶ διαλείπῃ ὀλίγον χρόνον , καὶ ὀδύναι ὀξεῖαι ἴσχωσι , ταῦτα χρὴ ποιέειν . Ἢν δὲ τὸ αἷμα ἔλασσον ῥυῇ καὶ δι’ ἐλάσσονος χρόνου , πιπίσκειν ἃ δὴ κάτω ὑποχωρέει ἢ ἄνω , καὶ πυριῇν τὰ αἰδοῖα βληχροῖσι πυριήμασιν , ὡς ἂν δοκέῃ ἑκάστοτε καιρὸς εἶναι , καὶ ζειὰς ἐρίξαντα ξὺν τοῖσι κελύφεσι , καὶ ὀλύνθους ἐρινεοὺς αὐήναντα κόψαι , καὶ σῆσαι , καὶ ἐλαίης φύλλα ὁμοίως , ἴσον ἑκάστου , καὶ καταπλάσσειν , καὶ γάλα πιπίσκειν βόειον , ἢ ἑφθὸν , ἢ ὠμὸν , πρὸς τὸ ὀρθῶς ἔχον ὁρῶν , καὶ ὡς ἂν καιρὸς δοκέῃ εἶναι . Ἡ δὲ νοῦσος δοκέει βληχρὴ εἶναι καὶ θανατώδης · ὀλίγαι δὲ διαφεύγουσιν .
Lemmas: 113 . ῥόος ἐρυθρός · ῥέω τοιόσδε οἷος αἷμα νεοσφαγής , καί θρομβίον διαλάμπω , ἄλλοτε δέ καί ῥόος ἐρυθρός ἐκβράσσω , καί ὁ γαστήρ ὁ νείαιρα ἐπαίρω , καί λεπτύνω , καί νηπελέω , καί σκληρύνω , καί ἀλγέω ψαύω ὡς ἕλκος , καί πῦρ ἔχω καί βρυγμός · ὀδύνη τε εἰς αὐτός ὁ αἰδοῖον καί ὁ ἐπισείων καί εἰς ὁ κενεών καί ὁ ἰξύα καί τένων καί κοιλία καί στῆθος , καί ὁ ὠμοπλάτη καί ἄλλος πᾶς ἀλγέω , καί ἀδυναμία καί ὀλιγοψυχία ἔχω , καί ὁ χρώς τρέπω . καταρχή ὁ νόσος ὅδε ἐπιλαμβάνω · ἐάν δέ μηκύνω , οὗτος πᾶς ἐπί μάλα ἀνθέω , καί δῆλος ὁ νόσος , καί ὁ κοῖλος ἐπανίστημι , καί ὁ πούς οἰδέω . ὁ δέ νόσος λάζομαι ἐκ τόκος μάλα , ἐάν τις ἐν αὔτεος διακναίω μή ἔρχομαι , ἄλλος ἐνσήπω τε καί τρυχόω ὁ ἔμβρυον . οὗτος κατά ἀργός ἐάν ἐπιτυγχάνω , σπόγγος κατατέγγω προστίθημι ὁπόταν εἰμί ὀδύνη , καί ὀθόνιον λεῖος μαλθακός κνηστός ὕδωρ τέγγω ψυχρός ἐπί ὁ γαστήρ ἐπιβάλλω , καί ὕδωρ ψυχρός καταχέω , καί ὁ κλίνη ἀπό ὁ πούς ὑψηλός εἰμί , καί στόρνυμι ὧδε · καί ὁ γυναικεῖος πειράω , ὅς τις ἄν μάλα προσίημι πιπίσκω · ὁ σέλινον ὁ καρπός κόπτω καί φώσκω σέω , καί ἐρύσιμον ὡσαύτως καί μήκων καρπός σύν ἄλφιτον σέω , καί κνίδη καρπός ὡσαύτως · καί ὁ ψώρα ὁ ἀπό ἐλαία , καί κικίς , καί πήγανον , καί ὀρίγανον , καί βλήχων ἐν ἄλφιτον σέω καί φυράω , καί κρίμνον ἀπό ἄλφιτον ἁδρός φώσσω , καί πύας καταλέω , καί τυρός αἴγειος περιξύω ὁ αἶσχος , ὁ μέν ἄλλος ἴσος ἕκαστος μείγνυμι , ὀρίγανος δέ καί πήγανον καί ψώρα καί κικίς ἥμισυς , οὗτος πίνω νῆστις πρωΐ πρό ὁ κίνησις · κιρνάω δέ χρή καί εἰς χρῆσις · ἐάν δριμύς ἔρχομαι , καί κυκεών δίδωμι , εἷς μέν ὁ φάρμακον μέρος εἰμί , εἷς δέ ὁ τυρός , εἷς δέ ὁ ἄλφιτον · εἰς ἑσπέρα δέ ὁ μέλι συμμείγνυμι πιπίσκω . καί ἄχρι μέν ἐν ἀρχή ἔχω ὁ νόσος , καί ὁ αἷμα συχνός ἔρχομαι , καί διαλείπω ὀλίγος χρόνος , καί ὀδύνη ὀξύς ἴσχω , οὗτος χρή ποιέω . ἐάν δέ ὁ αἷμα ἐλαχύς ῥέω καί διά ἐλαχύς χρόνος , πιπίσκω ὅς δή κάτω ὑποχωρέω ἤ ἄνω , καί πυριάω ὁ αἰδοῖον βληχρός πυρίημα , ὡς ἄν δοκέω ἑκάστοτε καιρός εἰμί , καί ζειά ἐρίζω σύν ὁ κέλυφος , καί ὄλονθος ἐρινεός αὐαίνω κόπτω , καί σέω , καί ἐλαία φύλλον ὅμοιος , ἴσος ἕκαστος , καί καταπλήσσω , καί γάλα πιπίσκω βόειος , ἤ ἑφθός , ἤ ὠμός , πρός ὁ ὀρθός ἔχω ὁράω , καί ὡς ἄν καιρός δοκέω εἰμί . ὁ δέ νόσος δοκέω βληχρός εἰμί καί θανατώδης · ὀλίγος δέ διαφεύγω .